**PÁLYÁZATI FELHÍVÁS MÓRAHALMI SZÁLLÁSADÓKNAK** **2025**

A 2025 évi magán- és egyéb szálláshelyek fejlesztésére szánt önkormányzati pályázat a mórahalmi szálláshelyek **online kommunikációs jelenlétének és az online kommunikációjuk minőségének javítása** érdekében kerül kiírásra.

**Cél: A szálláshelyek kommunikációs minőségének javítása érdekében a szállások online megjelenésének hatékonyság vizsgálata, és hosszú távon hatékonyságuk növelése**

A pályázatba bevont szálláshelyek az alábbi szakmai segítségnyújtásban, tanácsadásban részesülnek:

1. Programba bekapcsolódó szálláshelyek online megjelenésének áttekintése, elemzése, **állapotfelmérés készítése** (minden online felület áttekintése pl. szallas.hu, booking, közösségi oldalak, saját weblap stb.) és intézkedési terv elkészítése
2. Az elkészített intézkedési terv alapján a szükséges módosítások, **új megjelenések, beállítások** elvégzése szakmai munkatárs segítségével.
3. Beállított felületek **utánkövetése, tapasztalatok** megbeszélése
4. **Új online megjelenések** ösztönzése, közzététele

A szálláshelyek továbbá az alábbi tevékenységek közül választhatnak

1. **Profi fotók** készítése a szálláshelyről és azok online felületen történő megjelentetése.
2. Szükséges módosítások, **új megjelenések, beállítások** elvégzése szakmai munkatárs segítségével (minimum 1, maximum 3 tevékenység), az elkészült fotók felhasználásával.
   1. Az eddigi megjelenésekkel kapcsolatos javaslattétel személyes tanácsadás segítségével
   2. Hirdetéskezelők áttekintése, fiók beállítása
   3. *Facebook* üzleti felület létrehozása, meglévő felület esetén felülvizsgálata, beállítások elvégzése
   4. *Google Cégem* felület létrehozása, meglévő felület esetén felülvizsgálata, beállítások elvégzése
   5. *Booking.com és/vagy szallas.hu* felületek beállítása, vendégvélemények megválaszolása
   6. *Instagram* felület létrehozása, beállítása
   7. *egyéb, egyéni lehetőség*
3. A program során 3 alkalommal **szállásadói tájékoztatás, fórum** (a támogatott szálláshelyeknek legalább 1-en kötelező részvétel)

Az önkormányzati támogatást közvetlenül a Móra-Tourist Nonprofit Kft, mint helyi TDM szervezet veszi igénybe, bonyolítja le a szakmai tevékenységeket, rendeli meg a szolgáltatásokat és vállalja az indikátorok teljesítését, valamint a támogatási cél megvalósulásáról az önkormányzat felé elszámol.

**A támogatás a szállásadók számára szakmai tevékenység formájában valósul meg**.

A szálláshelyek a Móra-Tourist Nonprofit Kft felé nyújtják be pályázatra való jelentkezésüket, a támogatott tevékenységekre a TDM szervezettel kötnek szerződést.

**A pályázati ügyintézés menete:**

A pályázati lehetőségre **a jelentkezés 2025. március 10 – 2025. március 28-ig lesz elérhető**.

Jelentkezni az alábbi űrlap kitöltésével lehet:

<https://forms.gle/3EYDDHf2hNAySjV69>

A pályázat benyújtásának **határideje:** elektronikus űrlapon **2025. március 28. (péntek) 16.00 óra.**

A Turisztikai Egyesület tagjai határidőben történő jelentkezés esetén automatikusan lehetőséget kapnak a szolgáltatás igénybevételére. Aki nem tagja az Egyesületnek, annak a jelentkezések függvényében a keret kimerüléséig van lehetősége a támogatást igénybe venni.

A TDM szervezet részéről a támogatási **döntés határideje: 2025. április 3**.

A **támogatási szerződések megkötésének** időpontja: **2025. április 15-ig**.